**ОБЩИНА СЕВЛИЕВО**

**ОБЯВА**

**ЗА ПОДБОР НА ПЕРСОНАЛ ЗА ОБЩНОСТЕН ЦЕНТЪР**

# Във връзка с изпълнението на проект№ BG05SFPR002-2.003-0087 **„Равен шанс за всички деца от община Севлиево”**, който се осъществява с финансовата подкрепа на Оперативна програма „Развитие на човешките ресурси” 2021-2027, съфинансирана от Европейския съюз чрез Европейския социален фонд, Община Севлиево търси да назначи **на трудово правоотношение специалисти за следните позиции:**

**1. Ръководител на Общностен център – 1 щатна бройка на 8-часов работен ден**

**ОСНОВНА ЦЕЛ НА ДЛЪЖНОСТТА**

• Отговаря за цялостната организация, координация и управление и навременно изпълнение на дейностите, съобразно времеви график;

• Организира, контролира и координира дейностите на персонала, назначен в Общностния център за предоставяне на услугите, съобразно нормативните документи;

• Разработва графици за дежурствата;

• Води присъствена форма за всеки от членовете на екипите по отделните услуги;

• Отговаря за навременното разработване и утвърждаване на задължителната за функциониране документация, както и за спазването на правилници и други документи от екипа, назначен в услугите;

• Съгласува с Ръководителя на екипа за управление на проекта всеки документ, касаещ функционирането на Общностния център, воденето на досие на потребители и други документи, възложени му за разработване от екипа на управление на проекта;

• Отговаря за междуинституционалното сътрудничество, свързано с функционирането на услугите в Общностния център, както и с въпроси, касаещи потребителите на услугите в Центъра;

• Участва в инициативи, работни и междуинституционални срещи за популяризиране на услугите, както и за обсъждане на конкретни проблематики, имащи пряко отношение към децата и техните родители, които ползват услугите на Общностния център и др.

**МИНИМАЛНИ** **ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – висше, бакалавър;

• Специалност – „Социални дейности”; „Социална педагогика”, „Психология”, „Медицина” или друга специалност с хуманитарен профил;

• Добра компютърна грамотност;

• Умения за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Управленски опит в сферата на социални, здравни, образователни или други дейности (умения за управление на персонал, умения за планиране, бюджетиране, управление на изпълнението на дейността, умения за отчитане на дейността);

• Познаване на нормативните документи в областта на социалните дейности, здравеопазването и образованието;

• Допълнителните квалификации, стаж и/или опит в услуги със същия или сходен характер са предимство.

**2. СОЦИАЛЕН РАБОТНИК – 1 щатнa бройкa на 8-часов работен**

**ОСНОВНА ЦЕЛ НА ДЛЪЖНОСТТА**

• Проучване и анализ на индивидуалните потребности на децата и родителите от целевите групи, мотивиране за включване и насочване към подходящите за тях дейности, включително и чрез работа на терен и посещения в домовете им;

• Разработване на механизъм за съвместна работа между екипа на услугата, ползвателите на услугата, екипите на медицинските, образователни и социални структури на местно ниво;

• Индивидуално и групово консултиране на родители и деца, предоставяне на разработени по проекта обучителни и информационни материали;

• Регулярно посещение на домовете на семействата съгласно индивидуалния им план;

• Организация на екипните срещи за изготвяне, актуализация, оценка и планиране на: оценки на възможностите, оценки на потребностите, индивидуални планове, както и други документи, които се изготвят в процеса на работа;

• Провеждане на наблюдения, анкети, разговори и беседи за проучване на психологическия микроклимат, интересите, потребностите и мотивацията на потребителите;

• Създаване и поддържане на индивидуално досие за всяко дете и семейство, включени в услугата и създаване и поддържане на база данни относно всички потребители по отделните дейности и предоставените им услуги;

• Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва и др.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – висше, бакалавър;

• Специалност – „Социални дейности” или друга с хуманитарен профил;

• Стаж по специалността – не по-малък от 1 година;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

1. **ПСИХОЛОГ – 1 щатнa бройкa на 8-часов работен ден**

**ОСНОВНА ЦЕЛ НА ДЛЪЖНОСТТА**

* Участва в срещите на специалистите като оказва емоционална и психическа подкрепа на родителите и разширеното семейство за изграждане на специфични умения за полагане на грижи за деца от уязвими групи, включително деца с увреждания;
* Прави оценка на психичното и емоционално състояние на потребителите на съответните услуги;
* Участва в индивидуалната и групова подготовка на децата, подпомагайки социалното включване на потребителите и техните семейства, като подобрява шансовете на всяко дете за по-добра перспектива и психологическа готовност, оказвайки им специализирана психологическа подкрепа и грижа;
* Индивидуално консултиране на деца и родители, включително и чрез работа на терен, посещения в домовете и предоставяне на разработени по проекта обучителни и информационни материали относно психическото развитие на децата;
* Предоставяне на психологическа подкрепа и консултиране на бъдещи и настоящи родители за формиране и развитие на родителски умения;
* Насочване и консултиране на родителите относно съществуващи възможности за подобряване на състоянието на децата, както и за подходящи професионалисти, ако е необходимо;
* Дава пълна информация на останалите специалисти от услугите за психичното състояние на децата и участва активно в изготвяне и осъществяване на плана за работа на всеки потребител;
* Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – висше, бакалавър;

• Специалност – „Психология”;

• Стаж по специалността – не по-малък от 1 година в дейности, предоставящи социални, здравни или образователни услуги за деца;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

1. **ЛОГОПЕД – 1 щатна бройка на 4-часов работен ден**

**ОСНОВНА ЦЕЛ НА ДЛЪЖНОСТТА**

* Проучване и анализ на индивидуалните потребности на деца и родителите им и насочване към подходящите за тях дейности от услугите, включително и чрез работа на терен и посещения в домовете им;
* Разработване на програми, обучителни и информационни материали за провеждане на консултации за работа с родители на деца с проблеми в развитието;
* Изследване на говорното развитие на всяко дете, насочено към услугата, като необходимите изследвания се провеждат използвайки формални и неформални методи на изследване на деца;
* Информиране на родители и специалисти от Общностния център относно особеностите на комуникационното развитие на децата и подпомагане на семейството за осигуряване на достъп до информация и ресурси за подпомагане на говорното развитие на детето им;
* Участие в разработване и съгласуване на индивидуални планове за работа с децата и семействата;
* Разработване и прилагане на подходящи планове за логопедични намеси, които са фокусирани върху детето, съобразени с възраст и особеност;
* Направляване на говорните упражнения в домашна среда;
* Индивидуално консултиране на родители, включително и чрез работа на терен, посещения в домовете и предоставяне на разработени по проекта обучителни и информационни материали относно говорното развитие на децата;

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – висше, бакалавър;

• Специалност – „Логопедия” или други приравнени;

• Стаж по специалността – не по-малък от 1 година;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**5. РЕХАБИЛИТАТОР – 1 щатна бройка на 4-часов работен**

**ОСНОВНА ЦЕЛ НА ДЛЪЖНОСТТА**

* Проучване и анализ на индивидуалните потребности на деца и родителите им и насочване към подходящите за тях дейности от услугите, включително и чрез работа на терен и посещения в домовете им;
* Разработване на програми, обучителни и информационни материали за провеждане на консултации за работа с родители на деца с проблеми в развитието;
* Информиране на родители и специалисти относно особеностите на двигателното развитие на децата във връзка с конкретно увреждане и подпомагане на семейството за осигуряване на достъп до информация и ресурси за подпомагане на детето им;
* Участие в разработване и съгласуване на индивидуални планове за работа с децата и семействата;
* Разработване на програми и лечения, изпълнение и проследяване ефекта от лечебните свойства на физическите упражнения (натоварвания), студа, масажа и мануалната терапия при лечението на детето, съобразени с възраст и увреждане;
* Инструктиране и обучение на потребителите и техните семейства относно процедурите, които трябва да се продължат извън клиничните заведения;
* Поддържане на пълни рехабилитационни досиета на децата, с които работи и създаване и поддържане на база данни относно потребителите по отделните дейности и предоставените им услуги;
* Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва и др.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – висше, специалист или бакалавър;

• Специалност – „Рехабилитация“ или други приравнени специалности и квалификации; „Кинезитерапия“;

• Стаж по специалността – не по-малък от 1 година;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**6.ПЕДИАТЪР – 1 щатна бройки на 4-часов работен ден**

**ОСНОВНА ЦЕЛ НА ДЛЪЖНОСТТА**

* Идентифициране на потребители на услугите по проекта и мотивиране за участие в проектните дейности, включително чрез работа на терен и посещения в домовете, съвместно с медиатор, медицинска сестра и социален работник;
* Разработване на програми и обучителни материали за провеждане на групова и индивидуална работа с бъдещи родители и родители на деца на здравна тематика;
* Организиране и провеждане на групови и индивидуални консултации и подкрепа на бъдещи родители, групови и индивидуални консултации и подкрепа на родители с бебета и деца години на здравна тематика, включително и чрез работа на терен, посещения в домовете и предоставяне на разработени по проекта обучителни и информационни материали;
* Участие в изготвянето на индивидуални планове за работа с бъдещи родители и родители на деца от 0 до 7 г. съвместно с другите консултанти по съответната услуга;
* Създаване и поддържане на база данни относно потребителите по отделните дейности, в които участва;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

* Образование – завършена образователна степен магистър със специалност „Педиатрия”;
* Професионален опит не по-малък от 1 година в областта на здравните дейности;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**7. МЕДИЦИНСКА СЕСТРА – 1 щатна бройка на 4-часов работен ден**

**ОСНОВНА ЦЕЛ НА ДЛЪЖНОСТТА**

* Идентифициране на потребители на услугите по проекта и мотивиране за участие в проектните дейности, включително чрез работа на терен и посещения в домовете;
* Разработване на програми и обучителни материали за провеждане на групова и индивидуална работа с бъдещи родители и родители на деца на възраст и от 0 до 7 г.;
* Организиране и провеждане на групови и индивидуални консултации и подкрепа на бъдещи родители, на родители с бебета и деца на възраст от 0 до 7 години и за родители и бъдещи родители на здравна тематика, включително и чрез работа на терен, посещения в домовете и предоставяне на разработени по проекта обучителни и информационни материали;
* Провеждане на индивидуално и групово консултиране на родители на деца от 0 до 7 години на здравна тематика, включително и чрез работа на терен, посещения в домовете и предоставяне на разработени по проекта обучителни и информационни материали;
* Участие в изготвянето на индивидуални планове за работа с бъдещи родители и родители на деца от 0 до 7 г. съвместно с другите консултанти по съответната услуга;
* Създаване и поддържане на база данни относно потребителите по отделните дейности, в които участва;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

•Образование – висше или завършена образователна степен професионален бакалавър -специалност „Медицинска сестра“ „Фелдшер“;

* Професионален опит не по-малък от 1 година в областта на здравните дейности;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

- образование - висше;

**8. АКУШЕРКА – 1 щатна бройка на 2-часов работен ден**

**ОСНОВНА ЦЕЛ НА ДЛЪЖНОСТТА**

* Идентифициране на потребители на услугите по проекта и мотивиране за участие в проектните дейности, включително чрез работа на терен и посещения в домовете, съвместно с медиатор и социален работник;
* Разработване на програми и обучителни материали за провеждане на групова и индивидуална работа с бъдещи родители и родители на деца на възраст от 0 до 7 г.;
* Организиране и провеждане на групови консултации и индивидуална подкрепа на бъдещи родители, включително и чрез работа на терен, посещения в домовете и предоставяне на разработени по проекта обучителни и информационни материали на здравна тематика;
* Организиране и провеждане на индивидуални и групови консултации на родители с бебета и деца на възраст от 0 до 7 години на тематика свързана със семейно планиране, включително и чрез работа на терен, посещения в домовете и предоставяне на разработени по проекта обучителни и информационни материали на здравна тематика;
* Създаване и поддържане на база данни относно потребителите по отделните дейности, в които участва;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

* Образование – висше или завършена образователна степен професионален бакалавър -специалност «Акушерка»;
* Професионален опит не по-малък от 1 година в областта на здравните дейности;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**9. МЕДИАТОР – 1 щатна бройка на 8-часов работен ден**

**ОСНОВНА ЦЕЛ НА ДЛЪЖНОСТТА**

* Провеждане на работа на терен – откриване на случаи, установяване на първоначален контакт с представители на целевите групи, поддържане на връзки, информиране, ориентиране, посредничество;
* Участие в организирането и провеждането на мобилната работа в рамките на дейностите, в които участва;
* Участие в оценката на потребностите на конкретните целеви групи, с които работи – дефиниране на проблемите, конкретните нужди и оплаквания, рисково поведение;
* Работа със семейството по отношение на мотивиране за редовно посещение на услугите;
* Разпространение на образователни и информационни материали сред целевите групи и рискови общности;
* Насочване и/или придружаване на потребители до услугите;
* Подпомагане на специалистите при реализация на дейностите в конкретните услуги по отношение на връзката „специалист – семейство”;
* Подпомагане на работата на социалния работник и други членове на екипите по проекта;
* Участие в подготовката и провеждането на дейности за популяризиране и обсъждане на услугите по проекта.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – основно;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**10. ШОФЬОР – 1 щатна бройка на 4-часов работен ден:**

**ОСНОВНА ЦЕЛ НА ДЛЪЖНОСТТА**

• Осъществява превоз на персонала на Общностния център до определени от прекия ръководител места в града и извън населеното място, при спазване на изискванията за безопасност на движението по пътищата при необходимост от мобилна работа на специалистите;

• Отговаря за техническото състояние на МПС по време на неговата експлоатация;

• Води необходимата документация за разхода на гориво по време на осъществяване на мобилната работа на специалистите и др.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – средно, средно – специално образование, правоспособност за управление на МПС - категория B, както и други категории необходими за изпълнение на длъжността;

• Правоспособност за управление на МПС - категория D е предимство;

• Стаж по специалността - над 2 години практика.

**11. ХИГИЕНИСТ – 1 щатна бройка на 2-часов работен ден:**

**ОСНОВНА ЦЕЛ НА ДЛЪЖНОСТТА**

* Почиства и дезинфекцира санитарни възли, инвентар, подове, коридори, стаи, помещения за занимания в сградата на Общностния център и прилежащите към него територии; подпомага специалистите от услугите за спазване на хигиенните норми и изграждане на хигиенни навици у децата; осъществява и други дейности.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – основно;

• Специфични изисквания - готовност за работа с деца от уязвими групи, включително деца с увреждания, техните семейства, бъдещи родители.

**НЕОБХОДИМИ ДОКУМЕНТИ ЗА КАНДИДАТСТВАНЕ ПО ВСИЧКИ ПОЗИЦИИ**

• Заявление за участие в подбор – по образец;

• Професионална автобиография (CV);

• Копие от диплома за завършено образование;

• Копия на документи, удостоверяващи трудов стаж и/или опит в съответната сфера;

• Декларация от кандидата, че не е поставен под запрещение, не е в конфликт на интереси, не е осъждан за умишлено престъпление от общ характер на лишаване от свобода, не е лишен по съответния ред от правото да заема длъжността, за която кандидатства - по образец;

• Копия от документи за допълнителна квалификация /удостоверения, сертификати за преминати обучения и др./ - при наличието на такива.

**Забележка:** Документите по образец могат да бъдат получени в общинска администрация Севлиево, стая 204 или 315 или изтеглени от сайта на Община Севлиево: www.sevlievo.bg раздел: ОБЯВИ, подраздел: КОНКУРСИ.

**МЯСТО ЗА ПОДАВАНЕ НА ДОКУМЕНТИТЕ**

Гр. Севлиево, пл. „Свобода” №1,

Община Севлиево – Център за административно обслужване – стая 110;

телефон за справки: 0675 396 117 и 0675 396 162;

лица за контакти: Сабие Ходжева – ръководител на проекта, Станимира Христова – експерт по проекта

**КРАЕН СРОК ЗА ПОДАВАНЕ НА ДОКУМЕНТИТЕ: 17.00 часа 6.11.2023 г.**

**Забележка:** Подборът на кандидатите ще се извърши по документи и събеседване. Списъкът на допуснатите до събеседване, както и датата, мястото и часът на провеждането му ще бъдат изнесени на информационното табло в общинска администрация и публикувани на интернет страницата на Общината на адрес: **www.sevlievo.bg (ОБЯВИ/КОНКУРСИ) в срок до 17.00 часа на 8.11.2023 г.**